Rikunarita-ORG/Wikinium huggingface dataset:
# Sosialrealisme

Fotografiet «Bandit's Roost» (1888) av Jacob A. Riis, frå *How the Other Half Lives*
**Sosialrealisme** er ei retning innan litteratur, film, og biletkunst, vanlegvis forstått som ei underretning av realismen.
Den sosialrealistiske litteraturen byrja i siste halvdel av 1800-talet. Sosialrealisme må ikkje forvekslast med sosialistisk realisme, den programfesta kunstretningen Sovjetunionen. Dei to sjangrane har likevel likskapar.

I tillegg til å søka etter objektivitet og nøyaktige skildringar av røyndommen, legg sosialrealismen vekt på kollektive spørsmål og sosiale relasjonar mellom menneske, gjerne i tilknytting til arbeidarklassen.

Sosialrealisme som kunstretning uttrykker seg både gjennom val av *tema*, gjennom tolkinga av kva som er dei reelle *konfliktane* i og mellom aktørane, og gjennom skildringa av omgjevnader, miljø og scenografi. Den sosialrealistiske litteraturen er problemorientert, han skildrar det verkelege livet og legg særleg vekt på dei sosiale tilhøva mellom grupper/klasser. Han er ofte, men ikkje alltid, politisert. Sosialrealismen skil seg frå ein individsentrert, psykologisk realisme, og frå partibunden tendensdikting som ein kan finna i sosialistisk realisme.

I Noreg er sosialrealismen mellom anna knytt til arbeidarlitteraturen (ca. 1920-1950) og litteraturen frå 1970-talet. Sosialrealismen har tradisjonelt stått svært sterkt i nordnorsk litteratur.

Mange norske forfattarar slutta seg til AKP (m-l)-rørsla og skreiv bøker for å fremja marxist-leninismen og slik endra det dei oppfatta som eit kapitalistisk og sterkt klassedelt samfunn. Forfattarar som Dag Solstad, Tor Obrestad og Edvard Hoem kan nemnast i dette sambandet. Kvinnelege forfattarar hadde endå fleire skeivheiter å peika på når det gjaldt makttilhøva i samfunnet, til døme Bjørg Vik og Toril Brekke.

## Forfattarar

* Maksim Gorkij
* Martin Andersen Nexø
* Martha Christensen
* Sven Wernström
* Klas Östergren

## Kunstnarar

* Leon Bibel
* Albin Amelin
* Torsten Billman
* Noel Counihan
* José Clemente Orozco
* Diego Rivera
* Ben Shahn

## Fotografar

* Jacob Riis
* Dorothea Lange
* Manuel Rivera-Ortiz

## Filmar og regissørar

* Ken Loach
* Metropia

## Kjelder
# Metacritic

|  |
| --- |
| Metacritic |
|  |
|  |
| Type nettstad | Aggregat av omtalar |
| Tilgjengeleg på | angloamerikansk |
| Grunnlagd | januar 2001 (2001-01) |
| Opphavsland | USA |
| Eigar | Fandom, Inc. |
| Nettstad | www.metacritic.com |
| Status | Aktiv |

**Metacritic** er ein nettstad som samlar omtalar av filmar, fjernsynsprogram, musikkalbum og dataspel. For kvart produkt er gjennomsnittet av poengsummane frå kvar omtale rekna ut. Metacritic var laga av Jason Dietz, Marc Doyle og Julie Doyle Roberts i 1999. Nettstaden syner utdrag frå kvar omtale og hyperlenkjer til kjelda. Ein grøn, gul eller raud farge oppsummerer omtalane og kva kritikarane anbefaler. Metacritic er rekna som ein av dei fremste aggregatsidene innan dataspelindustrien.

Poenga i Metacritic er gjorde om til prosentar, anten matematisk frå poengsummen i omtalen eller frå det som nettstaden avgjer subjektivt frå ein kvalitativ omtale. Før gjennomsnittet er rekna ut, er poengsummane vekta etter kor kjend omtalaren er og kor mange omtalar som er publiserte.

## Kjelder

* *Denne artikkelen bygger på «Metacritic» frå Wikipedia på engelsk, den 10. februar 2022.*

## Bakgrunnsstoff

* Offisiell nettstad
# Destructoid

|  |
| --- |
| Destructoid |
|  |
|  |
| Type nettstad | nettsted for videospillnyheter, blogg |
| Tilgjengeleg på | engelsk |
| Grunnlagd | 16. mars 2006 (2006-03-16) |
| Nettstad | www.destructoid.com |
| Registrering | Valfritt (gratis) |
| Status | Aktiv |

Destructoid er ein nettstad som fokuserer på dataspel, starta i mars 2006 av Yanier Gonzalez.

Det er ein del av ModernMethod-nettverket. Nettstaden har vunne ein Webby Award.

## Kjelder

* *Denne artikkelen bygger på «Destructoid» frå Wikipedia på bokmål, den 10. februar 2022.*

## Bakgrunnsstoff

* Offisiell nettstad
# Den USA-amerikanske hæren

|  |
| --- |
| United States Army, U.S. Army |
|  Emblemet til den USA-amerikanske hæren |
|  |
| Type | Hær |
| Skipa | 14. juni 1775/3. juni 1784 |
| Stab | 546 047 aktivt personell 559 244 reserve- og nasjonalgardepersonell 1 105 301 til saman (2012) |
| Medlemmer | 1 018 000 |
| Motto | «This We'll Defend» |
| Nettstad |   |

**Den USA-amerikanske hæren** er ein profesjonell hær som har hovudansvaret for USA sine militære operasjonar på land. Hæren har nytta vernepliktpersonell ved tre større konfliktar: Andre verdskrigen, Koreakrigen og Vietnamkrigen.

Representantar frå hæren (med flagg og fanet til venstre) under ein seremoni under «Dagen for dei væpna styrkane» ved Pentagon 18. mai 2000.
Hæren kan føra røtene sine attende til 14. juni 1775, då Den kontinentale hæren vart skipa av Dei tretten koloniane for å ta del i fridomskampen mot dei britiske koloniherrane. Etter at USA fekk sitt sjølvstende, vart Den kontinentale hæren lagt ned, og Kongressen oppretta den nye nasjonale hæren 3. juni 1784.

I 2012 hadde hæren rundt 1,1 millionar medlemmer, 546 047 personar som aktivt personnel og 559 244 i reservestyrkane eller nasjonalgardepersonnel.

Hæren vert styrt av det amerikanske hærdepartementet som ligg under Det USA-amerikanske forsvarsdepartementet. Den høgaste og sivile leiaren for hæren er hærministeren (Secretary of the Army, SECARMY eller SA), som sidan 2009 har vore John M. McHugh. Den høgast rangerte offiseren i departementet er hærstabssjefen (Chief of Staff of the Army), sidan 2011 Raymond T. Odierno, medan den høgaste rangerte offiseren i heile det amerikanske forsvaret er *Chairman of the Joint Chiefs of Staff*, sidan 2011 Martin Dempsey.

## Inndelingar

Den noverande inndelinga av hæren omfattar 10 aktiver divisjonar og fleire sjølvstendige einingar.

| Engelsk namn | Norsk namn | Hovudkvarter |
| --- | --- | --- |
|  *1st Armored Division* | 1. panserdivisjon | Fort Bliss i Texas |
|  *1st Cavalry Division* | 1. kavaleridivisjon | Fort Hood i Texas |
|  *1st Infantry Division* | 1. infanteridivisjon | Fort Riley i Kansas |
|  *2nd Infantry Division* | 2. infanteridivisjon | Camp Red Cloud i Sør-Korea |
|  *3rd Infantry Division* | 3. infanteridivisjon | Fort Stewart i Georgia |
|  *4th Infantry Division* | 4. infanteridivisjon | Fort Carson i Colorado. |
|  *10th Mountain Division* | 10. fjelldivisjon | Fort Drum i New York |
|  *25th Infantry Division* | 25. infanteridivisjon | Schofield Barracks på Hawaii |
|  *82nd Airborne Division* | 82. luftborne divisjon | Fort Bragg i Nord-Carolina |
|  *101st Airborne Division* | 101. luftborne divisjon | Fort Campbell i Kentucky |
|  *173rd Airborne Brigade Combat Team* |  | Vicenza i Italia |
|  *2d Stryker Cavalry Regiment* |  | Vilseck i Tyskland |
|  *3d Armored Cavalry Regiment* |  | Fort Hood i Texas |
|  *11th Armored Cavalry Regiment* |  | Fort Irwin i California |

## Bakgrunnsstoff

* Offisiell nettstad

## Kjelder

* *Denne artikkelen bygger på «United States Army» frå Wikipedia på engelsk, den 6. november 2013.*
# Tidsskriftet Edge

Edge er eit dataspelmagasin som er utgjeve av Future Publishing i Storbritannia. Det er mellom anna kjent for sine industrikontaktar og årlege prisar.

Det første *Edge*-eksemplaret vart publisert i oktober 1993. Magasinet kjem ut månadleg.

## Bakgrunnsstoff

* Offisiell nettstad
# GameSpy

|  |
| --- |
| GameSpy |
|  |
| Type nettstad | Dotterselskap |
| Tilgjengeleg på | Engelsk |
| Grunnlagd | 19991996 |
| Nedlagd | 21. februar 2013 |
| Hovudkontor | California |
| Eigar | Ziff Davis |

**GameSpy** var ein divisjon av IGN Entertainment, som opererte eit nettverk av dataspelnettstader. Nettstaden blei oppretta i 1996 og nedlagt den 21. februar 2013.

## Kjelder

* *Denne artikkelen bygger på «GameSpy» frå Wikipedia på bokmål, og «GameSpy» frå Wikipedia på engelsk den 4. oktober 2015.*
# IGN

|  |
| --- |
| IGN |
|  |
|  |
| Type nettstad | nettsted for videospillnyheter, føretak, nettavis, online film database |
| Tilgjengeleg på | fleire språk |
| Grunnlagd | 29. september 1996 |
| Hovudkontor | San Francisco |
| Eigar | News Corporation, Ziff Davis |
| Nettstad | www.ign.com |

Logo
IGN, tidlegare Imagine Games Network, er ein amerikansk nettstad som mellom anna gjev ut nyhende og omtalar knytte til dataspel, filmar og TV-seriar.

## Bakgrunnsstoff

* Offisiell nettstad